Document ID: 32005D0685

ODLOČBA KOMISIJE
z dne 22. julija 2005
o odobritvi odstopanj nekaterim državam članicam glede statističnih podatkov, ki se pripravijo za referenčni leti 2004 in 2006 v skladu z Uredbo (ES) št. 1450/2004
(notificirano pod dokumentarno številko C(2005) 2772)
(Besedila v francoskem, nemškem, grškem, italijanskem in malteškem jeziku so edina verodostojna)
(Besedilo velja za EGP)
(2005/685/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1450/2004 z dne 13. avgusta 2004 o izvajanju Odločbe št. 1608/2003/ES Evropskega parlamenta in Sveta o pripravi in razvoju statistike Skupnosti o inovacijah (1) in zlasti oddelka 8 Priloge Uredbe,
ob upoštevanju naslednjega:
(1)
Uredba (ES) št. 1450/2004 vsebuje referenčni okvir za skupne standarde, opredelitve in razvrščanja za pripravo statističnih podatkov Skupnosti o inovacijah, da bi se dobilo višjo kakovost statističnih rezultatov od držav članic v skladu s temi standardi, opredelitvami in klasifikacijami.
(2)
Oddelek 8 Priloge k Uredbi (ES) št. 1450/2004 določa, da lahko Komisija če je treba opraviti večje prilagoditve nacionalnih statističnih sistemov, državam članicam odobri odstopanja v zvezi s statističnimi podatki, ki jih je treba pripraviti za referenčno leto 2004. Dodatna odstopanja se lahko odobrijo glede zajemanja gospodarskih dejavnosti v skladu z NACE Rev. 1.1 ali glede razčlenitev v velikostne razrede statističnih podatkov, ki se pripravijo za referenčno leto 2006.
(3)
Takšna odstopanja so zahtevali zadevni organi oblasti Grčije, Francije, Malte, Italije in Avstrije.
(4)
V skladu z informacijami, ki jih je prejela Komisija (Eurostat), so zahtevki zadevnih držav članic nastali zaradi potrebe po pomembnih spremembah v njihovih statističnih sistemih.
(5)
Zato je treba zahtevana odstopanja odobriti -
SPREJELA NASLEDNJO ODLOČBO:
Člen 1
Odstopanja se odobrijo Grčiji, Franciji, Italiji, Malti in Avstriji, kakor je določeno v Prilogi k tej odločbi.
Člen 2
Ta odločba je naslovljena na Helensko republiko, Francosko republiko, Italijansko republiko, Republiko Malto in Republiko Avstrijo.
V Bruslju, 22. julija 2005

Labels: 19
7
12
18
15